สวัสดีครับ อยากรบกวนถามคุณน่ะครับประมาณว่า บ่อยครั้งที่จู่ๆก็เกิดแสบตา(มาก)พร้อมด้วยอาการน้ำตาไหล(ทรมานมาก) ระยะเวลาโดยเฉลี่ยในแต่ละครั้งประมาณ3-5นาทีเท่าที่สังเกตุ อาการแสบตานี้เกิดได้ในขณะที่ผมเล่นคอมฯ อ่านหนังสือ ดูหนัง ฟังเพลง ร้องเพลง ขับรถ คุยกับเพื่อน ไม่คุยกับเพื่อน หรือแม้แต่ไม่ได้ทำไรนั่งเฉยๆ สรุปคือไม่สามารถระบุสาเหตุได้(5555T_T) รบกวนคุณช่วยบอกผมทีว่าผมเป็นไรแล้วต้องแก้อย่างไรน่ะครับ? ขอบมากขอรับ
สวัสดีค่ะ อาการแสบตามีน้ำตาไหล อาจเกิดจาก1. การใช้สายตาต่อเนื่อง เช่น การจ้องโทรศัพท์มือถือหรือคอมพิวเตอร์เป็นเวลานาน การอ่านหนังสือนานต่อเนื่องหลายชั่วโมง เป็นต้น2. ตาแห้ง จากการดื่มน้ำน้อย อยู่ในที่มีอากาศแห้ง ลมแรง นั่งจ่อพัดลม เป็นต้น3. การระคายเคืองจากสารต่างๆ เช่น ควันไฟ ควันบุหรี่ ควันรถยนต์ สารเคมีที่ระเหยง่าย เช่น น้ำมันรถ น้ำหอม รวมถึงการมองแสงที่จ้ามากเกินไป4.เยื่อบุตาอักเสบ(conjunctivitis) ซึ่งอาจเกิดจากการติดเชื้อไวรัส แบคทีเรีย หรือสัมผัสกับสารก่อภูมิแพ้ก็ได้อาการคือตาแดงที่ตาขาวหรือเปลือกตาด้านในคันตาแสบตาตามัว เยื่อบุตาบวม ตาแฉะ หรือน้ำตาไหล มีขี้ตามากแนะนำควรพักการใช้สายตาจากการใช้คอมพิวเตอร์หรือมือถือและจากการทำงานต่างๆ ที่ต้องเพ่งสายตาไปก่อน หลีกเลี่ยงการโดนลม หลีกเลี่ยงการมองแสงที่จ้าเกินไป โดยอาจใส่แว่นตาที่ช่วยลดแสง ไม่ควรเกาและขยี้ตา งดการใส่คอนแทคเลนส์ชั่วคราว (หากใช้อยู่) งดการใช้ครีมต่างๆทาบริเวณรอบดวงตา หากอาการไม่ดีขึ้น ควรไปพบแพทย์เพื่อตรวจและรักษาค่ะ